ପ୍ରବଳ ବର୍ଷା ଯୋଗୁଁ ବେହାଲ ଦିଲ୍ଲୀ : ବିହାରର ୮ ଟି ଜିଲ୍ଲାର ଲକ୍ଷାଧିକ ଲୋକ ପ୍ରଭାବିତ, କାଜିରଙ୍ଗା ପାର୍କରେ ୯ଟି ଗଣ୍ଡା ସମେତ ୧୦୮ ଜୀବଜନ୍ତୁଙ୍କ ମୃତ୍ୟୁ - Prameya News7\nପ୍ରବଳ ବର୍ଷା ଯୋଗୁଁ ବେହାଲ ଦିଲ୍ଲୀ : ବିହାରର ୮ ଟି ଜିଲ୍ଲାର ଲକ୍ଷାଧିକ ଲୋକ ପ୍ରଭାବିତ, କାଜିରଙ୍ଗା ପାର୍କରେ ୯ଟି ଗଣ୍ଡା ସମେତ ୧୦୮ ଜୀବଜନ୍ତୁଙ୍କ ମୃତ୍ୟୁ\nImage Courtesy : Patna: People wade throughaflooded street during heavy rain, in Patna, Saturday, Sept. 28, 2019. (PTI Photo)(PTI9_28_2019_000027B)\nନୂଆଦିଲ୍ଲୀ ୧୯/୦୭ : ରାଜଧାନୀ ଦିଲ୍ଲୀ ସମେତ ପୁରା ଏନସିଆରେ ପ୍ରବଳ ବର୍ଷା ଯୋଗୁଁ ହାଲ ବେହାଲ। ଲଗାଣ ବର୍ଷାରେ ଦିଲ୍ଲୀରେ ଅନେକ ଅଞ୍ଚଳ ଜଳାର୍ଣ୍ଣବ ହୋଇଛି। ଦିଲ୍ଲୀର ମିଣ୍ଟୋ ରୋଡ ଅଞ୍ଚଳରେ ଥିବା ଅଣ୍ଡରପାସ୍ ଦେଇ ଯାଉଥିବା ଡିଟିସି ବସ୍ ପାଣିରେ ବୁଡ଼ି ଯାଇଥିବା ଦେଖିବାକୁ ମିଳିଥିଲା। ITO ଇଲାକାରେ ଗୋଟିଏ ଦୁଇ ମହଲା କୋଠା ଭୁଷୁଡି ପଡିଛି । ଦିଲ୍ଲୀ ସମେତ ଉତ୍ତରପ୍ରଦେଶ, ବିହାର, ଉତ୍ତରାଖଣ୍ଡରେ ପ୍ରବଳ ବର୍ଷା ଲାଗି ରହିଛି। ସେପଟେ ଆସାମରେ ବି ବନ୍ୟା ସ୍ଥିତି ସଂଗୀନ । କାଜିରଙ୍ଗା ପାର୍କରେ ବନ୍ୟାଜଳ ମାଡିଯିବାରୁ ୯ଟି ଗଣ୍ଡା ସମେତ ୧୦୮ ଜୀବଜନ୍ତୁଙ୍କ ମୃତ୍ୟୁ ହୋଇଛି।....\nଭାସିଯାଉଛି ଦୁଇ ମହଲାର କୋଠା । ବୁଡି ଯାଉଛି ବସ୍ । ଏ ହେଉଛି ଦିଲ୍ଲୀର ହାଲ୍ । ଦିଲ୍ଲୀ-ଏନସିଆରରେ ଲଗାଣ ବର୍ଷା ଯୋଗୁଁ ଅନେକ ଇଲାକାରେ ପାଣି ଭର୍ତ୍ତି ହୋଇ ଯାଇଛି । ଦିଲ୍ଲୀର ମିଣ୍ଟୋ ରୋଡ ଅଞ୍ଚଳରେ ଥିବା ଅଣ୍ଡରପାସ୍ ଜଳବନ୍ଦୀ ହୋଇଯିବାରୁ ସେହି ରାସ୍ତାରେ ଯାଉଥିବା ଡିଟିସି ବସ୍ ପାଣିରେ ବୁଡ଼ି ଯାଇଛି । ବସ ଭିତରେ କୌଣସି ଯାତ୍ରୀ ନଥିବା ବେଳେ ଡ୍ରାଇଭର ଓ ହେଲପର ଅଳ୍ପକେ ବର୍ତ୍ତିଯାଇଛନ୍ତି।\nଦୁହିଁଙ୍କୁ ନିଶୁଣି ଲଗାଇ ଉଦ୍ଧାର କରାଯାଇଛି । ସେହିଭଳି ପାଣିରେ ବୁଡି ରହିଥିବା ବସ ନିକଟରୁ ଜଣଙ୍କ ମୃତଦେହ ଉଦ୍ଧାର କରାଯାଇଛି । ଲଗାଣ ବର୍ଷାରେ ଦିଲ୍ଲୀର ଅନେକ ଅଞ୍ଚଳ ଜଳାର୍ଣ୍ଣବ ହୋଇରହିଛି । ଲୋକଙ୍କ ଘରେ ପାଣି ପଶିଯାଇଛି । ଏ ହେଉଛି ଦିଲ୍ଲୀ ITO ଇଲାକାର ଦୃଶ୍ୟ । ବର୍ଷା ପାଣି ଏତ ମାତ୍ରାରେ ପ୍ରବାହିତ ହୋଇଛି ଯେ ଏଥିରେ ଗୋଟିଏ ଦୁଇ ମହଲା କୋଠା ଭୁଷୁଡି ପାଣିରେ ଭାସିଯାଇଛି । ଦିଲ୍ଲୀର ବିଜ୍ଞାନ ଭବନ ନିକଟରେ ବଡ ବଡ ଗଛ ଉପୁଡି ପଡିଥିବା ଦେଖିବାକୁ ମିଳିଛି ।\nଦିଲ୍ଲୀ ସମେତ ଉତ୍ତରପ୍ରଦେଶ, ବିହାର, ଉତ୍ତରାଖଣ୍ଡରେ ପ୍ରବଳ ବର୍ଷା ଲାଗି ରହିଛି । କାଲି ରାତିସାରା ପିଥୋରାଗଡରେ ପ୍ରବଳ ବର୍ଷାଯୋଗୁ ଗୋରି ନଦୀରେ ବନ୍ୟାପରିସ୍ଥିତି ସୃଷ୍ଟି ହୋଇଛି। ବନ୍ୟାଜଳରେ ଛୋରିବଗର ଗାଁର ୫ଟି ଘର ଧୋଇଯାଇଥିବାବେଳେ ଅନେକ ଗୃହପାଳିତ ପଶୁ ଭାସି ଯାଇଛନ୍ତି। ସେପଟେ ବିହାରର ପାଟଣାରେ ଲଗାଣ ବର୍ଷା ଯୋଗୁଁ ଜନଜୀବନ ଅସ୍ତବ୍ୟସ୍ତ ହୋଇଛି । ୮ ଟି ଜିଲ୍ଲାର ୩୦ ବ୍ଲକର ଲକ୍ଷାଧିକ ଲୋକ ପ୍ରଭାବିତ ହୋଇଛନ୍ତି । ବନ୍ୟାରେ ସବୁଠୁ ଅଧିକ କ୍ଷତିଗ୍ରସ୍ତ ହୋଇଛି ଆସାମ । ଏଠାରେ ୨୭ ଜିଲ୍ଲାର ୪୦ ଲୋକ ଲୋକ ପ୍ରଭାବିତ ହୋଇଛନ୍ତି ।\nଏପର୍ଯ୍ୟନ୍ତ ୭୧ ଜଣଙ୍କର ମୃତ୍ୟୁ ହୋଇଥିବାବେଳେ କାଜିରଙ୍ଗା ନ୍ୟାସନାଲ ପାର୍କର ସ୍ଥିତି ବହୁତ ଖରାପ ରହିଛି। କାଜିରଙ୍ଗାରେ ୯ଟି ଗଣ୍ଡା ସମେତ ୧୦୮ ବିଭିନ୍ନ ଜୀବଜନ୍ତୁଙ୍କ ମୃତ୍ୟୁ ହୋଇଛି। ବନ୍ୟାଜଳ ଘେରରେ ଥିବା ୧୩୬ ଜୀବଜନ୍ତୁଙ୍କୁ ଉଦ୍ଧାର କରାଯାଇଛି। କାଜିରଙ୍ଗାରେ ଏକ ଛୁଆ ଗଣ୍ଡାଙ୍କୁ କାଜିରଙ୍ଗାର କର୍ମଚୀରୀ ସ୍ଥାନୀୟ ଲୋକଙ୍କ ସହାୟତାରେ ଉଦ୍ଧାର କରୁଛନ୍ତି। ଆଉ ଏକ ଗଣ୍ଡା ହାଲିଆ ହୋଇ ଆସି ରାସ୍ତାରେ ଶୋଇପଡିଛି ।\nପାଣିପାଗ ବିଭାଗର ସୂଚନାନୁସାରେ, ଆଗାମୀ ୩-୪ ଦିନ ପର୍ଯ୍ୟନ୍ତ ବର୍ଷା ଲାଗି ରହିବ। ଫଳରେ ୨୧ ତାରିଖ ପର୍ଯ୍ୟନ୍ତ ଦିଲ୍ଲୀ ଓ ଏହାର ଆଖପାଖ ରାଜ୍ୟରେ ପ୍ରବଳ ବର୍ଷା ଲାଗିରହିବ ।\nଗଙ୍ଗା ନଦୀରେ ମାଲବାହୀ ଜାହାଜ ସହ ବଡ ଦୁର୍ଘଟଣା, ବୁଡିଗଲା ୮ ଟ୍ରକ, ଅନେକ ନିଖୋଜ\nକରୋନାରେ ଚାଲିଗଲେ ମହାତ୍ମା ଗାନ୍ଧିଙ୍କ ପୌତ୍ର, ୩ ଦିନ ପୂର୍ବେ ପାଳିଥିଲେ ୬୬ତମ ଜୟନ୍ତୀ\n୨୫ରେ ତାମିଲନାଡୁ ଉପକୂଳ ଅତିକ୍ରମ କରିବ ସାମୁଦ୍ରିକ ବାତ୍ୟା 'ନିଭାର': ରାଜ୍ୟର କେତେକ ଜିଲ୍ଲାରେ ପ୍ରବଳ ବର୍ଷିବ\nପଥର ଖଣିରେ ଚାଲିଗଲା ଯୁବକଙ୍କ ଜୀବନଃ କାମ କରିବା ବେଳେ ଚାପି ଦେଲା ବମ୍ପର ମେସିନ୍\nଅର୍ଥତତ୍ତ୍ବ ଚିଟ୍ଫଣ୍ଡ ଠକେଇ ମାମଲା : ଛାତ୍ରପୁର କୋର୍ଟରେ ହାଜର ହେଲେ ପ୍ରଦୀପ ସେଠୀ ଓ ଅନ୍ୟ ଦୁଇ ଜଣ\nବେଆଇନ୍ ଚୋରା ଗୁଟଖା ଓ ଜର୍ଦ୍ଦା କମ୍ପାନୀ ଉପରେ ଚଢ଼ାଉ\nକ୍ୟାମ୍ପସ ଖବର (134)\nଦେଶ- ବିଦେଶ (19,249)
